Diari Oficial de la Generalitat Valenciana


Sumari del DOGV 91, del 15-01-1983 (1983/802081)

ORDRE de 22 de desembre de 1982, de la Conselleria de Treball, Sanitat i Seguretat Social, de convocatòria d'ajudes per a la reparació i equipament dels Centres situats en la Comunitat Valenciana que atenguen àrees de Serveis Socials com infància, tercera edat, minusvàlids i marginats, afectats per les recents inundacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1982/12/22/(2)/dof/vci/html**

### Dades del document

Número de DOGV
:   91

Data del DOGV
:   15-01-1983

Secció del DOGV
:   DISPOSICIONS GENERALS

Número del document
:   1983/802081


Data del document
:   22-12-1982

Organisme emissor
:   Conselleria de Sanitat, Seguretat Social i Treball

Tipus de document
:   Ordre

Anàlisi jurídica

Ordre de 22 de desembre de 1982, de la Conselleria de Treball, Sanitat i Seguretat Social, de convocatòria d'ajudes per a la reparació i equipament dels centres situats en la Comunitat Valenciana, els quals atenguen àrees de serveis socials com infància, tercera edat, minusvàlids i marginats, afectats per les recents inundacions.  
Vistos els danys causats per les recents inundacions esdevingudes en la Comunitat Valenciana i amb la finalitat de pal·liar-ne tant com siga possible els efectes, amb càrrec als crèdits previstos en els capítols 4.1 i 7.' de l'Estat de la despesa del Pressupost de la Conselleria de Treball, Sanitat i Seguretat Social, aquesta Conselleria a tingut a bé disposar la convocatòria d'ajudes per a la reparació i equipament dels Centres situats en la Comunitat Valenciana que atenguen àrees de Serveis Socials sobre infància, tercera edat, minusvàlids i marçinats i que hi hagen estat afectats.  
Per tot això i d'acord amb les disposicions aplicables al cos, aquesta Conselleria ha tingut a bé disposar.  
Article 1.r La sol·licitud, tramitació, resolució i pagament seran regulats per les disposicions de general aplicació i per les que específicament estipule aquesta Resolució.  
Article 2 n L'ajuda serà atorgada en concepte de subvenció a fons perdut per a contribuir a les despeses de reparació i equipament dels Centres que atenguen àrees de Serveis Socials sobre infància, tercera edat, minusvàlids i marginats que, situats en el territori dels municipis de la Comunitat Valenciana declarats zona catastròfica arran de les recents inundacions, hagen sofert danys.  
Article 3.r Podran sol·licitar aquestes ajudes les Corporacions Locals i Institucions i Centres especialitzats sense fins lucratius a qui corresponga la titularitat del Centre per al qual es sol·licita la subvenció i que estiguen dedicats a l'atenció de les àrees de Serveis Socials esmentats en l'article l.r d'aquesta Ordre.  
Article 4.r Per a la petició de la subvenció caldrà presentar la documentació següent, en triplicat exemplar (original i dues còpies)  
Documents comuns per a tots els conceptes i sectors.  
1. Instància conformement al model adjunt com a annex a aquesta resolució, subscrita per qui tinga la representació legal de la Institució o el poder suficient. Caldrà acreditar fefaentment en documents separats la representació o poder.  
La instància serà facilitada per la Direcció Provincial de Serveis de la província respectiva.  
2. Memòria en què conste:  
a) Origen i finalitat de la Institució sol·licitadora.  
b) Origen i finalitat del Centre per al qual es sol·licita la subvenció.  
c) Indicació de si el nombre de places del Centre són gratuïtes o semigratuïtes, nombre d'unes i d'altres i quota a abonar si s'escau.  
d) Recursos econòmics de què es disposa per al manteniment del Centre.  
e) Si es tracta d'Associacions o Fundacions caldrà presentar còpia autenticada dels Estatuts. Per a l'autenticació bastarà una diligència de la Direcció Provincial de Serveis Socials en què es faça constar que, cotejat el document presentat, concorda fidelment amb l'original.  
f) Document acreditatiu del número de Registre d'Associacions en cas que ho siguen.  
g) Quan es tracte de Fundacions s'acreditarà l'autorització del Protectorat per a efectuar les inversions que pretén.  
h) Si els sol·licitants són Corporacions Locals, hauran de presentar còpia certificada dels acords del Ple de la Corporació sobre la inversió que pretén de realitzar i el finançament corresponent.  
Dels requisits a, b, c, d i f són dispensats els sol·licitants ja acollits al pla d'inversions d'aquesta Conselleria per a l'any 1982.  
Documents específics per a reparacions de Centres afectats per les inundacions recentes.  
Als documents comuns caldrà adjuntar:  
a) Certificació de l'Ajuntament acreditant que l'edifici o local ha sofert danys a conseqüència de les recents inundacions.  
b) Certificació que acredite la quantia dels danys a què fa referència l'apartat a).  
c) Carta de damnificat en cas de tenir-ne o de tenirhi dret.  
Documents específics per a l'equipament de Centres que hagen sofert danys en l'equipament a conseqüència de les inundacions recents.  
a) Certificació de l'Ajuntament acreditant que el Centre ha sofert danys en l'equipament a conseqüència de les inundacions recents.  
b) Certificació que acredite la quantia dels danys a què fa referència l'apartat a).  
c) Carta de damnificat en cas de tenir-ne o de tenir-hi dret.  
Documents específics del sector de la tercera edat:  
- Estar inclós o haver sol·licitat la inscripció en el Registre de la Tercera Edat.  
Article 5.e El terme de presentació de sol·licituds finirà el dia 15 de febrer de 1983.  
Article 6.e La sol·licitud i documentació requerides seran presentades a la Direcció Provincial de Serveis Socials de la província en què estiga el Centre damnificat.  
Article 7.é Tramitació.  
1. Rebudes les peticions de les Direccions Provincials de Serveis Socials, seran trameses en el terme de quaranta-vuit hores a la Direcció General de Serveis Socials.  
2. Una vegada rebut l'expedient en la Direcció General de Serveis Socials, aquesta podrà reclamar per escrit a l'Entitat, Institució o Centre, les dades, documents i aclariments que considere necessaris per a completar l'expedient.  
3. La Direcció General de Serveis Socials, a la vista dels expedients, podrà demanar els informes d'organismes i entitats que jutge convenients per a resoldre millor l'expedient.  
4. Abans de la concessió, la Direcció General de Serveis Socials podrà disposar que s'efectue una comprovació de la veracitat de les dades aportades pels peticionaris.  
Article 8.e La Direcció General de Serveis Socials adoptarà la resolució que escaiga a la vista de l'expedient i de les necessitats reals que se'n deriven.  
Article 9.é Justificació de la despesa i pagament de les subvencions concedides.  
Subvencions per a reparacions i Centres. El pagament s'efectuarà en base a la documentació següent:  
Factures de contractista signades per ell mateix, en les quals figuraran les dades següents: nom de l'empresa, número d'identificació fiscal o número de D.N.I., adreqa, descripció de les reparacions efectuades desglossades per conceptes o unitats amb el preu de cadascun i el total de la reparació efectuada, Centre on s'hagen dut a terme les reparacions amb expressió del municipi, carrer i número on estiga situat.  
Subvencions per a equipament. El pagament s'efectuarà en base a la documentació següent:  
a) Certificació del representant de l'Entitat fent constar la realització del subministre i la conformitat amb aquest.  
b) Certificació acreditant que han estat inclosos en l'inventari del Centre a què són destinats els béns subvencionats.  
c) Factures de cada una de les coses subministradores. En la factura signada pel proveïdor constaran les dades següents: nom de l'empresa, número d'identificació fiscal d número de D.N.I., adreça, preu unitari, nombre d'unitats subministrades, preu de cada Article i preu total del subministre.  
Article 10. L'incompliment total o parcial de qualsevol de les condicions, així con la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social o de l'Administració Institucional constituirà causa determinant de la revocació de l'ajuda i del reintegrament pel Centre, a requeriment de la Direcció General de Serveis Socials, el qual, si no és atés, promourà l'acció efectiva prevista en l'Estatut de Recaptació de Delictes a l'Estat no Tributaris, sense perjudici de les accions civils, penals o d'altra mena que en cada cas escaiguen.  
DISPOSICIO FINAL  
Aquesta Ordre entrarà en vigor el mateix dia de ser publicada al «Diari Oficial de la Generalitat Valenciana».  
Cosa que fem pública perquè en prengueu coneixement i als efectes oportuns.  
València, a 22 de desembre de 1982.  
El Conseller de Treball, Sanitat i Seguretat Social,  
ANGEL LUNA I GONZALEZ  
ANNEX  
(Model d'instància)  
CONSELLERIA DE TREBALL, SANITAT Y SEGURETAT SOCIAL DIRECCIÓ GENERAL DE SERVEIS SOCIALS  
1. DADES D'IDENTIFICACIÓ  
 11 Dades del sol·licitant  
 111 Cognoms   
 112 Nom   
 113 D.N.I.   
 114 Adreça   
 115 Telèfon   
 116 Població   
 117 Província   
 118 Relació amb la Institució per a la qual es demana l'ajuda   
 12 Dades de la Institució per a la qual es demana l'ajuda  
121 Tipus d'Institució   
 122 Denominació   
 123 Núm. d'ldent. Fiscal   
 124 Adreça   
 125 Població   
 126 Província   
 127 Núm. Registre d'Associacions   
 de Tercera Edat   
 de Serv. Soc.   
 de Minus.   
2. DADES D'IDENTIFICACIÓ DE LA SUBVENCIÓ  
 21 Classe de Centre   
 22 Denominació   
 23 Núm. Ident. Fiscal   
 24 Adreça   
 25 Població   
 26 Província   
 27 Finalitat de la subvenció (\*)   
 ( ) Reparacions  
 ( ) Equipament  
 28 Import de la despesa   
 29 Percentatge sol·licitat   
 210 Import sol·licitat   
3. SUBVENCIONS SOL·LICITADES A ALTRES ORGANISMES AMB LA  
 MATEIXA FINALITAT  
 Organisme Quantitat  
   
   
   
 En a de 1983  
(\*) Cada petició ha de formular-se per separat.


Còpia Permalink ELI